ആള്മാറാട്ട കേസ് പ്രതിയുടെ അറസ്റ്റ് തടയണമെന്ന ആവശ്യം ഹൈക്കോടതി തള്ളി കൊച്ചി: ആലപ്പുഴ കോടതിയില് അഭിഭാഷകയായി ആള്മാറാട്ടം നടത്തിയ സെസി സേവ്യറിന്റെ അറസ്റ്റ് തടയണമെന്ന ആവശ്യം ഹൈക്കോടതി തള്ളി. മുന്കൂര് ജാമ്യാപേക്ഷയില് വിശദമായി വാദം കേള്ക്കണമെന്ന് ഹൈക്കോടതി പറഞ്ഞു. മുന്കൂര് ജാമ്യാപേക്ഷ ഈ മാസം 30ന് വീണ്ടും പരിഗണിക്കുമെന്ന് അറിയിച്ചു. വഞ്ചന കുറ്റം ചുമത്തിയതിന് പിന്നില് ദുരുദ്ദേശമുണ്ടെന്നാണ് സെസി സേവ്യറുടെ വാദം. മനപ്പൂര്വ്വം ആള്മാറാട്ടം നടത്തിയിട്ടില്ലെന്നും സുഹൃത്തുക്കള് തന്നെ വഞ്ചിക്കുകയായിരുന്നുവെന്നും സെസിയുടെ മുന്കൂര് ജാമ്യാപേക്ഷയിലുണ്ട്. അഭിഭാഷകബിരുദം വ്യാജമാണെന്ന് വ്യക്തമായതോടെ പൊലീസ് നേരത്തെ സെസിക്കെതിരെ കേസെടുത്തിരുന്നു. കോടതിയില് പൊലീസിന്റെ കണ്ണുവെട്ടിച്ച് കീഴടങ്ങാനായി സെസി സേവ്യര് എത്തിയെങ്കിലും കോടതിയില് നിന്നും ജാമ്യം ലഭിക്കില്ലെന്ന് വ്യക്തമായതോടെ മുങ്ങി. ആള്മാറാട്ടവും വഞ്ചനയും ഉള്പ്പെട ജാമ്യമില്ലാ വകുപ്പുകള് ചുമത്തിയാണ് നോര്ത്ത് പൊലീസ് ഇവര്ക്കെതിരെ കേസെടുത്തിരിക്കുന്നതെന്ന് അറിഞ്ഞതോടെയാണ് സെസി മുങ്ങിയത്. സെസിക്കെതിരെ ആലപ്പുഴ ബാര് അസോസിയേഷന് നല്കിയ പരാതിയില് നോര്ത്ത് പൊലീസ് കേസ് എടുത്ത് അന്വേഷണം ഇപ്പോഴും തുടരുകയാണ്.The post ആള്മാറാട്ട കേസ് പ്രതിയുടെ അറസ്റ്റ് തടയണമെന്ന ആവശ്യം ഹൈക്കോടതി തള്ളി first appeared on MalayalamExpressOnline.